ਨੌਸ਼ਹਿਰਾ, ਪੰਜਾਬ
ਨੌਸ਼ਹਿਰਾ, (ਪੰਜਾਬੀ ਅਤੇ  ), ਪਾਕਿਸਤਾਨ ਦੇ ਪੰਜਾਬ ਸੂਬੇ ਵਿੱਚ ਖੁਸ਼ਾਬ ਜ਼ਿਲ੍ਹੇ ਦਾ ਇੱਕ ਸ਼ਹਿਰ ਅਤੇ ਤਹਿਸੀਲ ਹੈ।  ਇਹ ਸੂਨ ਵੈਲੀ ਦਾ ਮੁੱਖ ਸ਼ਹਿਰ (ਦਿਲ) ਹੈ। ਇਹ ਕਸਬਾ ਖੁਸ਼ਾਬ ਸ਼ਹਿਰ ਤੋਂ 55 ਕਿਲੋਮੀਟਰ (34 ਮੀਲ), ਤਲਾਗੰਗ ਤੋਂ 62 ਕਿਲੋਮੀਟਰ ਅਤੇ ਘਾਟੀ ਦੇ ਦਿਲ ਵਿੱਚ ਸਥਿਤ ਕਾਲਰ ਕਹਰ ਸ਼ਹਿਰ ਤੋਂ 68 ਕਿਲੋਮੀਟਰ (42 ਮੀਲ) ਦੂਰ ਉੱਚੀਆਂ ਪਹਾੜੀਆਂ, ਝੀਲਾਂ, ਜੰਗਲਾਂ, ਕੁਦਰਤੀ ਤਾਲਾਬਾਂ ਅਤੇ ਸਰੋਵਰਾਂ ਨਾਲ ਭਰਪੂਰ ਹੈ। ਇਹ ਪ੍ਰਾਚੀਨ ਸਭਿਅਤਾ, ਕੁਦਰਤੀ ਸਰੋਤਾਂ ਅਤੇ ਉਪਜਾਊ ਧਰਤੀ ਦਾ ਖੇਤਰ ਵੀ ਹੈ। ਆਲੇ ਦੁਆਲੇ ਦੀਆਂ ਪਹਾੜੀਆਂ ਦੀ ਔਸਤ ਉਚਾਈ ਸਮੁੰਦਰੀ ਤਲ ਤੋਂ ਲਗਭਗ 2,500 ਫੁੱਟ ਹੈ, ਕਈ ਚੋਟੀਆਂ 3,000 ਫੁੱਟ ਤੋਂ  ਵੀ ਉੱਪਰ ਤੱਕ ਪਹੁੰਚਦੀਆਂ ਹਨ।

ਲੋਕ 
ਅਵਾਨ ਨੌਸ਼ਹਿਰਾ ਵਿੱਚ ਰਹਿਣ ਵਾਲੇ ਪ੍ਰਮੁੱਖ ਲੋਕ ਹਨ। ਐਚਏ ਰੋਜ਼ ਲਿਖਦਾ ਹੈ, "ਪਰ ਕਬੀਲੇ ਦੇ ਸਭ ਤੋਂ ਵਧੀਆ ਉਪਲਬਧ ਬਿਰਤਾਂਤ ਵਿੱਚ, ਅਵਾਨਾਂ ਨੂੰ ਅਸਲ ਵਿੱਚ ਅਰਬੀ ਮੂਲ ਦੇ ਅਤੇ ਕੁਤਬ ਸ਼ਾਹ ਦੇ ਉੱਤਰਾਧਿਕਾਰੀ ਕਿਹਾ ਜਾਂਦਾ ਹੈ।"  ਸਰ ਲੇਪਲ ਐਚ. ਗ੍ਰਿਫਿਨ ਆਪਣੀ ਕਿਤਾਬ ਦ ਪੰਜਾਬ ਚੀਫਜ਼ (1865 ਐਡੀਸ਼ਨ) ਵਿੱਚ ਲਿਖਦਾ ਹੈ ਕਿ:

ਸਭਿਆਚਾਰ 
ਇੱਥੇ ਦੀ ਜ਼ਿਆਦਾਤਰ ਆਬਾਦੀ ਪੰਜਾਬੀ ਬੋਲਦੀ ਹੈ। ਅਰਬ ਮੂਲ ਦਾ ਇੱਕ ਕਬੀਲਾ ਹੋਣ ਕਰਕੇ, ਸਥਾਨਕ ਲੋਕ ਇਸਲਾਮੀ ਸਭਿਆਚਾਰ ਅਤੇ ਪਰੰਪਰਾਵਾਂ ਦਾ ਪਾਲਣ ਕਰਦੇ ਹਨ। ਪੰਜਾਬ ਦੇ ਦੂਜੇ ਹਿੱਸਿਆਂ ਦੇ ਉਲਟ, ਜਿੱਥੇ ਜ਼ਿਆਦਾਤਰ ਲੋਕ ਵਿਆਹ ਦੀ ਰਸਮ ਦੇ ਭਾਰਤੀ ਰੂਪ ਦੀ ਪਾਲਣਾ ਕਰਦੇ ਹਨ,  ਨੌਸ਼ਹਿਰਾ ਵਿੱਚ ਵਿਆਹ ਅਜੇ ਵੀ ਇਸਲਾਮੀ ਪਰੰਪਰਾਵਾਂ ਦੇ ਅਨੁਸਾਰ ਕੀਤੇ ਜਾਂਦੇ ਹਨ ਅਤੇ ਵਿਆਹ ਦੀ ਰਸਮ ਆਮ ਤੌਰ 'ਤੇ ਮਸਜਿਦਾਂ ਵਿੱਚ ਹੁੰਦੀ ਹੈ। ਨਿਕਾਹ ਵਿੱਚ ਲਾੜੇ ਅਤੇ ਦੁਲਹਨ ਦੇ ਨਜ਼ਦੀਕੀ ਪਰਿਵਾਰਕ ਮੈਂਬਰ, ਰਿਸ਼ਤੇਦਾਰ ਅਤੇ ਦੋਸਤ ਸ਼ਾਮਲ ਹੁੰਦੇ ਹਨ। ਆਮ ਤੌਰ 'ਤੇ, ਮਰਦਾਂ ਅਤੇ ਔਰਤਾਂ ਨੂੰ ਵੱਖੋ-ਵੱਖ  ਕਮਰਿਆਂ ਵਿਚ, ਵੱਖਰੇ ਤੌਰ 'ਤੇ ਬੈਠਾਇਆ ਜਾਂਦਾ ਹੈ, ਜਾਂ ਉਨ੍ਹਾਂ ਨੂੰ ਵੱਖ ਕਰਨ ਲਈ ਪਰਦਾ ਲਾਇਆ ਜਾਂਦਾ ਹੈ।  ਇੱਕ ਰਵਾਇਤੀ ਪੰਜਾਬੀ ਨਾਚ ਲੁੱਡੀ ਖੁਸ਼ੀ ਦੇ ਮੌਕਿਆਂ 'ਤੇ ਪਾਉਣ ਵਾਲ਼ਾ ਇੱਕ ਹਰਮਨਪਿਆਰਾ ਲੋਕ ਨਾਚ ਹੈ। ਢੋਲ ਅਤੇ ਸ਼ਹਿਨਾਈ ਵੀ ਜਸ਼ਨਾਂ ਲਈ ਮਸ਼ਹੂਰ ਸੰਗੀਤਕ ਸਾਜ਼ ਹਨ।

ਹਵਾਲੇ 

ਪੰਜਾਬ, ਪਾਕਿਸਤਾਨ